Source: https://e-justice.europa.eu/content_judicial_systems_in_member_states-16-fr-printMS-et.do?member=1
Timestamp: 2019-08-25 06:02:27+00:00
Document Index: 3030124

Matched Legal Cases: ['kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ', 'kohus ']

Kohtukorraldus liikmesriikides - Prantsusmaa
Selles jaotises esitatakse ülevaade Prantsusmaa kohtute hierarhiast.
Kohtute korraldus – üld- ja halduskohtud
Kohtute struktuur
1. Esimese astme kohtud
Tsiviilkohtud:
kõrgema astme kohus (tribunal de grande instance);
alama astme kohus (tribunal d’instance);
eritsiviilkohtud: töövaidluskohus (Conseil de Prud’hommes), kaubanduskohus (Tribunal de commerce) jt.
Kriminaalkohtud:
politseikohus (tribunal de police) – arutab väiksemaid õigusrikkumisi (contraventions);
paranduskohus (tribunal correctionnel) – arutab keskmise raskusastmega õigusrikkumisi (délits);
vandekohus (cour d’assises) – arutab raskeid õigusrikkumisi (crimes).
2. Teise astme kohtud: apellatsioonikohtud (cours d’appel)
3. Kassatsioonikohus (cour de cassation)
1. Esimese astme kohtud:
halduskohus (tribunal administratif);
erihalduskohtud: finantskohtud, näiteks regioonide kontrollikojad (chambre régionale des comptes), sotsiaalhoolekandekohtud (juridictions d’aide sociale), distsiplinaarkohtud (juridictions disciplinaires).
2. Teise astme kohtud:
haldusapellatsioonikohtud (Cours administratives d’appel);
spetsialiseerunud haldusapellatsioonikohtud (juridictions administratives d’appel spécialisées), näiteks kontrollikoda (Cour des comptes) või sotsiaalhoolekande keskkomisjon (Commission centrale d’aide sociale).
3. Riiginõukogu (Conseil d’État)
Lisateave on kättesaadav riiginõukogu veebisaidil.
Õigusvaldkonna andmebaasid on Prantsusmaal kättesaadavad interneti vahendusel pakutava avaliku teenusena. Veebisait Légifrance sisaldab järgmist:
kassatsioonikohtu ja apellatsioonikohtute otsused (andmebaasides CASS, INCA ja CAPP);
riiginõukogu otsused;
haldusapellatsioonikohtute otsused;
valik esimese astme halduskohtute otsustest (andmebaasis JADE).
Jah, juurdepääs neile andmebaasidele on tasuta.
Õiguskorraldus – Prantsusmaa
Viimati uuendatud: 19/05/2017